Aardskudding in Jhb | Maroela Media
'n Aardskudding is Saterdagoggend in dele van Johannesburg gevoel.
Michelle Grobbelaar, 'n seismoloog by die Raad op Geowetenskap, het gesê daar het omstreeks 08:30 'n skudding met 'n magnitude van 2,5 voorgekom. "Dit is nogal klein vir mense om dit te voel, maar dit kan wees dat dit baie vlak voorgekom het," het Grobbelaar gesê.
Op Twitter het mense gesê hulle het die skudding in Newlands, Dobsonville en ander areas van Soweto gevoel. Eyewitness News het getwiet dat hulle oorval is met oproepe van inwoners wat die grond gevoel skud het en dat hul huise se vensters gebewe het.